[{"text_idx": "#000006", "text": "22-24. ma\u0308rtsil toimub U\u0308lemiste City\u2019s teist aastat ja\u0308rjest Garage48 ja Tallinn Music Week\u2019i u\u0308hisu\u0308ritus Tallinn Music 2013, mille eesma\u0308rgiks on tuua kokku sadakond tarkvaraarendajat, disainerit, turundajat ja visiona\u0308a\u0308ri, et leida hulk ideid, moodustada meeskonnad ja luua 48 tunniga uusi interneti- ja mobiilirakendusi muusika ja meelelahutuse valdkonnas. Seejuures on u\u0308ritusest osa vo\u0303tma oodatud nii u\u0308lio\u0303pilased kui ka juba kogenud spetsialistid."}, {"text_idx": "#000007", "text": "48 tunni mo\u0308o\u0308dudes on eesma\u0308rk ko\u0303ik uued tooted ja teenused turuku\u0308pseks saada ja kasutajatele internetis ka\u0308ttesaadavaks muuta. U\u0308rituse jooksul no\u0303ustavad meeskondi oma ala parimad va\u0308lisku\u0308lalistest mentorid. Pu\u0308hapa\u0308evao\u0303htusel galao\u0303htul 24. ma\u0308rtsil, mida kantakse live\u2019is u\u0308le ka internetis, valib vo\u0303itjad investoritest ja muusikato\u0308o\u0308stuse ekspertidest koosnev z\u030cu\u0308rii."}, {"text_idx": "#000009", "text": "\u201eGarage48 u\u0308ritused ei sisalda vaid tehnilist to\u0308o\u0308d, vaid nendes on ka palju loomingulisust. Garage48 Tallinn Music u\u0308ritus pu\u0308u\u0308abki seda to\u0303estada, tuues sisse ka muusika ja meelelahutuse temaatikat,\u201c leiab Garage48 kaasasutaja Ragnar Sass. \u201eMobiilirakenduste laialdase levikuga maailmas on ka muusika ja ma\u0308ngude valdkond saanud suurema populaarsuse. Veelgi su\u0308gavam koosto\u0308o\u0308 Tallinn Music Week\u2019iga na\u0308itab ha\u0308sti, et antud teema vastu tuntakse huvi ning sellel on kahtlemata potentsiaali.\u201c"}, {"text_idx": "#000010", "text": "Eelmisel aastal Tallinn Music 2012 u\u0308ritusest rakendusega SongBoutique osa vo\u0303tnud Stig Ra\u0308sta so\u0303nul ajendas teda osalema soov leida idee teostamiseks vajalikke kontakte ning vo\u0303imalus oma ideed spetsialistide seas testida. \u201eTegutseda tuli kiiresti ja konstruktiivselt. Selline meeskonnato\u0308o\u0308 mulle sobis \u2013 na\u0308iteks o\u0303ppisin ma sellel u\u0308ritusel projektijuhtimisest oluliselt rohkem kui omal ajal u\u0308likoolis,\u201d kommenteeris Stig Ra\u0308sta oma kogemust. Ma\u0308rkso\u0303nad, millega ta Garage48 arendusna\u0308dalavahetust iseloomustab, on loomingulisus, vo\u0303rdsus ja to\u0308o\u0308tahe."}]